b'\n_START_ARTICLE_\nCimra (film)\n_START_SECTION_\nVsebina\n_START_PARAGRAPH_\nSara Matthews (Minka Kelly) za\xc4\x8dne prvo leto na kolid\xc5\xbeu. Tam spozna Tracy (Aly Michalka), Stephena (Cam Gigandet) - fanta ki ji je v\xc5\xa1e\xc4\x8d in Rebecco (Leighton Meester) - njeno cimro. Dekleti se za\xc4\x8dnejo dru\xc5\xbeiti in Rebecca izve, da je Sara imela starej\xc5\xa1o sestro Emily, ki je umrla ko je bila Sara tara devet let. Izve tudi za Sarinega biv\xc5\xa1ega fanta Jasona\xc2\xa0(Matt Lanter), ki kar naprej kli\xc4\x8de Saro, da bi obnovila zvezo. S\xc4\x8dasoma Rebeccina obsedenost s Saro nara\xc5\xa1\xc4\x8da in sku\xc5\xa1a vse ljudi odstraniti od Sare._NEWLINE_Rebecca napade Tracy pod tu\xc5\xa1em, ji odtrga uhan iz popka in ji zagrozi da jo bo ubila \xc4\x8de se ne bo nehala dru\xc5\xbeiti s Saro. Tracy se preseli v drug \xc5\xa1tudentski dom zaradi strahu pred Rebecco. Sarina stara prijateljica Irene (Danneel Harris), ki je lezbijka, povabi Saro da pride \xc5\xbeivet k njej, potem ko Sara najde ma\xc4\x8dko. Rebecca nato iz ljubosumja ma\xc4\x8dko ubije in se Sari zla\xc5\xbee da ji je pobegnila. Nato se Rebecca \xc5\xa1e namerno po\xc5\xa1koduje zato se Sara odlo\xc4\x8di, da bo pre\xc5\xbeivela zahvalni dan pri Rebeccinih star\xc5\xa1ih. Ko Saro poljubi profesor umetnosti prof. Roberts (Billy Zane), ga Rebecca zapelje in posname zvo\xc4\x8dni posnetek, ki zveni kot posilstvo. Profesorja zaradi tega posnetka nato odpustijo._NEWLINE_Ko je pri Rebecci, Sara sli\xc5\xa1i pogovor med Rebecco in njenim o\xc4\x8detom (Tomas Arana), ki namiguje na to da je Rebecca imela te\xc5\xbeave s sklepanjem prijateljstev v preteklosti. Rebeccina mama (Frances Fisher) pa Sari omeni, da bi Rebecca morala jemati zdravila. S Stephenom kasneje najdeta tablete\xc2\xa0Zyprexa, ki se uporabljajo za zdravljenje shizofernije in bipolarne motnje. Ker je tablet \xc5\xa1e veliko ugotovita, da Rebecca zdravil ne jemlje. Saro za\xc4\x8dne skrbeti zato se preseli k Irene. Irene in Rebecca se sre\xc4\x8data v klubu, kjer se za\xc4\x8dneta poljubljati in odideta v Irenino stanovanje. Naslednje jutro Sara ne najde ve\xc4\x8d Irene._NEWLINE_Rebecca si da tetovirati ime Sarine sestre na isto mesto kot jo ima Sara, saj misli, da bosta tako postali sestri. Sara se v \xc5\xa1oku zave, da je Rebecca obsedena z njo, zato spakira vse svoje stvari, razen sestrine ogrlice, ki je ne najde (katero je Rebecca ukradla). Jason prispe v \xc5\xa1tudentski dom in \xc5\xbeeli videti Saro. V temi zaradi istih las, ogrlice in tetova\xc5\xbee zamenja Rebecco za Saro, ona pa ga zabode do smrti._NEWLINE_Kasneje Sara prejme sporo\xc4\x8dilo od Irene, da jo mora nujno videti. Tako odide v Irenino stanovanje, kjer najde Irene privezano na posteljo in Rebecco s pi\xc5\xa1tolo. Rebecca prizna kaj vse je storila Tracy, ma\xc4\x8dki, profesorju Robertsu in Jasonu, samo da bi pridobila Sarino prijateljstvo. Ko Rebecca \xc5\xbeeli ubiti Irene, prihiti Stephen in Rebecci to prepre\xc4\x8di. Sara nato ustreli Rebecco, vendar jo ona \xc5\xbeeli zadaviti. Sara jo nazadnje zabode v hrbet in dokon\xc4\x8dno ubije._NEWLINE_Sara se nato preseli v drug \xc5\xa1tudentski dom in njen fant Stephen ji pomaga odstraniti dodatno posteljo iz sobe, saj Sara ne \xc5\xbeeli imeti cimre vsaj nekaj \xc4\x8dasa.'